Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos reglamento dėl tam tikrų fluorintų šiltnamio efektą sukeliančių dujų priėmimo, ir Europos Parlamento ir Tarybos direktyvos dėl teršalų, išmetamų iš motorinių transporto priemonių oro kondicionavimo sistemų, ir iš dalies pakeičiančios Tarybos direktyvą 70/156/EEB /* KOM/2005/0296 galutinis - ( 2003/0198 */





[pic] | EUROPOS BENDRIJŲ KOMISIJA | Briuselis, 01.07.2005 KOM(2005)296 galutinis 2003/0198 A (COD)2003/0198 B (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos reglamento dėl tam tikrų fluorintų šiltnamio efektą sukeliančių dujų priėmimo, ir Europos Parlamento ir Tarybos direktyvos dėl teršalų, išmetamų iš motorinių transporto priemonių oro kondicionavimo sistemų, ir iš dalies pakeičiančios Tarybos direktyvą 70/156/EEB 2003/0198 A (COD)2003/0198 B (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos reglamento dėl tam tikrų fluorintų šiltnamio efektą sukeliančių dujų priėmimo, ir Europos Parlamento ir Tarybos direktyvos dėl teršalų, išmetamų iš motorinių transporto priemonių oro kondicionavimo sistemų, ir iš dalies pakeičiančios Tarybos direktyvą 70/156/EEB 1. TYRIMAS 2003 m. rugpjūčio 11 d. pasiūlymas KOM(2003)492 (galutinis) 2003 m. rugpjūčio 12 d. buvo perduotas Tarybai ir Parlamentui remiantis EB Sutarties 175 straipsnio 1 dalyje nurodyta bendro sprendimo procedūra. 2004 m. sausio 28 d. Europos ekonomikos ir socialinių reikalų komitetas pateikė savo nuomonę[1]. 2004 m. kovo 31 d. posėdyje per pirmąjį svarstymą Europos Parlamentas pateikė savo nuomonę. Atsižvelgdama į Europos Parlamento nuomonę ir remdamasi EB sutarties 250 straipsnio 2 dalimi, 2004 m. spalio 14 d. Taryba kvalifikuota balsų dauguma pasiekė politinį susitarimą dėl bendrosios pozicijos. 2005 m. birželio 20d. Taryba oficialiai priėmė bendrąją poziciją. 2. KOMISIJOS PASIŪLYMO TIKSLAS Bendras Komisijos pasiūlymo tikslas – prisidėti prie Europos bendrijai keliamų Kioto protokolo tikslų, įvedant pačias rentabiliausias priemones sumažinti fluorintų šiltnamio efektą sukeliančių dujų išmetamus kiekius. Apskaičiuoti šių fluorintų šiltnamio efektą sukeliančių dujų (CO2 ekvivalentas) išmetami kiekiai nuo 1995 m. iki 2010 m. turėtų padidėti maždaug 50 % pagal įprastinę verslo strategiją. Europos Sąjungai yra dar svarbiau skubiai priimti ir įgyvendinti teisės aktus, siekiant sumažinti šiltnamio efektą sukeliančių dujų išmetimą, nes 2005 m. vasario 16 d. įsigalioja Kioto protokolas. Kitas tikslas – užkirsti kelią vidaus rinkos iškraipymams, kuriuos gali sukelti skirtingos valstybių narių esamos ar planuojamos priemonės, taikomos siekiant joms iškeltų Kioto protokolo tikslų. Tai reiškia, kad reikia suderintai apriboti fluorintų dujų pardavimą ir naudojimą įrenginiuose, kai juos sunku izoliuoti arba kai jų naudojimas laikomas netinkamu ir egzistuoja tinkama alternatyva. Pagrindinis aspektas – kontroliuoti nutekančių tam tikrų fluorintų šiltnamio efektą sukeliančių dujų kiekį transporto priemonėse įrengtose oro kondicionavimo sistemose (mobilios oro kondicionavimo sistemos – MOK sistemos) ir nuo tam tikros datos uždrausti oro kondicionavimo sistemas, naudojančias HFC 134 a. Šiuo pasiūlymu tikimasi iki 2010 m. sumažinti numatytus fluorintų dujų išmetamus kiekius 23 milijonais tonų CO2 ekvivalento, o vėliau tikimasi net dar labiau juos sumažinti, nes kai kurios nuostatos, kuriomis nustatomas MOK sistemų be HFC 134 a etapas, didesnį poveikį turės tik po 2010 m. Remdamasi Komisijos pasiūlymu, bendroji pozicija, kurią sudaro dvi teisinės priemonės, gali įnešti svarų indėlį užtikrinant, kad teisiniai įsipareigojimai sumažinti šiltnamio efektą sukeliančių dujų išmetimą yra vykdomi ekonomiškai efektyviu būdu remiantis Kioto protokolu, kurį 2002 m. gegužės 31 d. ratifikavo Europos bendrija ir jos valstybės narės. 3. KOMISIJOS PASTABOS APIE BENDRĄJĄ POZICIJĄ 3.1. Bendrosios pastabos Iš 81 Parlamento pasiūlytos pataisos 54 yra visiškai, iš dalies arba iš esmės įtrauktos į bendrąją poziciją. 27 Parlamento pasiūlytos pataisos, kurios yra įtrauktos į bendrąją poziciją, yra priimtos Komisijos. Komisija mano, kad bendroji pozicija, kurią sudaro reglamentas dėl tam tikrų fluorintų šiltnamio efektą sukeliančių dujų ir direktyva dėl teršalų, išmetamų iš MOK sistemų, nekeičia nei jos pasiūlymo požiūrio, nei tikslų. Formos pakeitimas atspindi ir Parlamento norą spręsti MOK sistemų klausimą pasitelkiant teisės aktus, susijusius su tipo patvirtinimu. Komisija sutiko su šiuo formos pakeitimu, remdamasi tuo, kad šie du elementai sudaro bendrą paketą, garantuojantį pradinio pasiūlymo aplinkosauginius siekius. Taryba su tuo sutiko ir tai atsispindi bendrosios pozicijos konstatuojamosiose dalyse. Komisija pareiškė savo nuomonę dėl reglamento 10 straipsnio (priede). 3.2. Išsamios pastabos 3.2.1. Komisijoje priimtos ir visiškai, iš esmės arba iš dalies į bendrąją poziciją įtrauktos Parlamento pataisos 3 , 34 ir 79 pataisose prieš žodžius „fluorintos dujos“ įrašomi žodžiai „šiltnamio efektą sukeliančios“ 8 pataisoje išsamiau išdėstomi visi aspektai, kuriuos svarstys bendrojoje pozicijoje reglamento 1 straipsnio 2 dalyje. 12 pataisoje patikslinamas utilizavimo apibrėžimas. 13 pataisoje pateikiamas sunaikinimo apibrėžimas. 15 , 16 ir 17 pataisose pateikiamas aiškesnis medžiagų, kurioms taikomi šie teisės aktai, apibrėžimas. 18 pataisa suteikia teisinio aiškumo ir tikrumo dėl GWP (globalinio klimato atšilimo potencialo) apibrėžimo. 29 pataisa užtikrinama, kad po nuotėkio yra deramai atliekami remonto darbai. 30 pataisa numatoma sumažinti patikrinimų dažnumą, jei nėra nuotėkio. 31 ir 107 pataisomis suteikiamas leidimas atlikti priešgaisrinių įrenginių patikrinimus pagal ISO 14520 standarto reikalavimus. 32 ir 33 pataisomis reikalaujama, kad nuotėkio nustatymo sistemos būtų tose vietose, kur nuotėkis yra labiausiai tikėtinas. 35 pataisa numatoma, kad nuotėkiai būtų kuo greičiau pašalinti. 41 pataisoje reikalaujama, kad valstybės narės suderintų savo mokymo programas. 46 , 50 , 52 ir 63 pataisose paaiškinamas tekstas duomenų pranešimo atžvilgiu. 78 pataisa siekiama naujojoje ženklinimo etiketėmis nuostatoje suteikti informacijos apie produktų ir įrenginių, kuriuose yra fluorintų dujų, GWP (globalinio klimato atšilimo potencialą). 82 pataisa įvedama peržiūra, kuria siekiama nustatyti, ar reglamentas turi būti peržiūrėtas. Dėl direktyvos tai iš esmės aptarta 8 straipsnyje. 111 pataisoje reikalaujama, kad nuo 2006 m. gruodžio 31 d. naujo tipo transporto priemonės atitiktų nutekančių dujų iš įrenginių kiekius, nustatytus standartizuota bandymų tvarka. 3.2.2. Komisijai priimtinos, bet į bendrąją poziciją neįtrauktos Parlamento pasiūlytos pataisos. Dėl konstatuojamųjų dalių: 7 pataisa dėl mokymo ir sertifikavimo. Taryba nusprendė išsamiai nenagrinėti kiekvienos nuostatos, kurią Komisija gali paremti, atsižvelgdama į tai, kad mokymo ir sertifikavimo nuostatos reglamente yra sustiprintos. Dėl apibrėžimų: terminų apibrėžimas remiantis, jei įmanoma, Bendrijos teisės aktais gali suteikti aiškumo ir tikrumo, kaip 9 ir 11 pataisose. Bendrojoje pozicijoje nėra įtraukti Parlamento pasiūlyti „konteinerio“ ir „gamintojo“ apibrėžimai, tačiau Komisija mano, kad tai nepakenkia jo pasiūlymui. Dėl standartizuotų bandymų prieš pateikiant į rinką: 24 pataisoje reikalaujama, kad su šaldymo, oro kondicionavimo įrenginiais ir šilumos siurbliais būtų atlikti standartizuoti bandymai prieš pateikiant juos į rinką, tačiau šie standartai turėtų būti pagrįsti esamais teisės aktais, o ne komiteto nustatytais bandymais. Taryba mano, kad tai yra įprastinė procedūra ir todėl jos nereikia pakartotinai minėti bendrojoje pozicijoje. Dėl sertifikuotų darbuotojų ir įmonių elektroninio registro: 40 pataisa, kurioje yra numatytas elektroninis registras, galėjo būti naudinga priemonė padedanti operatoriams naudoti kvalifikuotus darbuotojus. Bendrojoje pozicijoje nėra įtraukta ši nuostata ir, kadangi ji nėra esminė apribojančioms nuostatoms, Komisija gali ją priimti. Dėl mobiliųjų oro kondicionierių, kurių GWP yra mažesnis nei 100, ir mokestinių paskatų: 77 pataisoje reikalaujama, kad valstybės narės remtų (MOK sistemų) įrenginius, kurių GWP yra mažesnis nei 100, ir naudotų mokestines paskatas. Komisija iš esmės su tuo sutinka, bet mano, kad tai neturėtų būti privaloma. Ši pataisa nėra įtraukta į bendrąją poziciją. Dėl utilizavimo tikslų peržiūros ir dėl to, ar utilizavimo teisinę bazę reikia peržiūrėti: 81 pataisa yra susijusi su utilizavimo aspekto sustiprinimu peržiūros nuostatose. Komisija buvo įsitikinusi, kad utilizavimo nuostatų peržiūra galėtų būti sėkmingai išdėstyta peržiūros straipsnyje. Ji nėra įtraukta į bendrąją poziciją, tačiau komisija mano, kad ją apima reikalavimas įvertinti „atitinkamų nuostatų poveikį“. 3.2.3. Komisijos nepriimtos, bet į bendrąją poziciją įtrauktos Parlamento pasiūlytos pataisos. Dėl mobiliųjų oro kondicionierių: 6 pataisa išbraukiama konstatuojamoji dalis nurodanti perleidžiamąsias kvotas, susijusias su 105 pataisa. Šių dviejų pataisų Komisija pradžioje negalėjo priimti. Taryba laikosi panašios pozicijos Parlamento atžvilgiu dėl teisinės priemonės, naudojamos dujų išmetimui iš MOK sistemų sumažinti, o bendroji pozicija tipo patvirtinimo direktyva, kuri iš dalies pakeičia Direktyvą 1970/156/EB, įteisina Komisijos pasiūlytas nuostatas. Dėl pateikimo į rinką apibrėžimo: 10 pataisa apima pačių fluorintų dujų ir produktų bei įrangos, kurių sudėtyje yra fluorintų dujų, pateikimą į rinką. Šia pataisa taip pat buvo pašalinta nuoroda į „nepanaudota“ Komisijos pasiūlyme. Komisija gali paremti naująjį apibrėžimą, nes jis neįtraukia fluorintų dujų pateikimo į rinką. Dėl terminų „operatorius“ ir „savininkas“: 23 ir 34 pataisomis Komisijos pasiūlytas terminas „operatoriai“ pakeičiamas terminais „savininkai ir operatoriai“. Komisija laikosi požiūrio, kad atsakomybė dėl apribojimo turėtų būti aiškiai apibrėžta, ir kad įprastai šiuo tikslu buvo vartojamas terminas „operatorius“. Tačiau bendrosios pozicijos 2 straipsnio f punkte yra numatyta galimybė, kad „savininkas“ būtų paskirtas atsakinguoju už apribojimo ir utilizavimo nuostatas. Dėl terminų „akredituotos bendrovės“ ir „sertifikuoti darbuotojai“: 26 , 27 , ir 28 pataisomis šalia termino „sertifikuoti darbuotojai“ įvedama sąvoka „sertifikuotos bendrovės“. Komisija laikosi požiūrio, kad pagrindinė apribojančių nuostatų sudėtinė dalis – tai kvalifikuotų darbuotojų poreikis. Žodžio „sertifikuotas“ vartojimas vietoj „kvalifikuotas“ kalbant apie darbuotojus gali būti priimtas įtraukiant bendroves į 3 straipsnio 2 dalį, kadangi patikrinimų sistema yra sustiprinta, griežčiau kontroliuojant įrašų darymą. Dėl fluorintų dujų utilizavimo: 39 pataisa reikalaujama, kad utilizavimas būtų vykdomas eksploatavimo ir laidojimo metu. Tačiau bendrojoje pozicijoje tekste dabar yra parašyta: „ir prieš laidojimą“ . Komisija gali paremti tokią formuluotę. Dėl patikrinimų dažnumo sumažinimo, jei nėra nuotėkio: kai dėl 110 pataisos, Komisija pageidavo patikrinimų dažnumo sumažinimą palikti kompetetingoms institucijoms, kurios geriausiai gali apie tai spręsti. Bendrojoje pozicijoje patikrinimų skaičius sumažinamas per pusę, jei yra įrengta reikiamai veikianti nuotėkio nustatymo sistema. Dėl mokymo ir sertifikavimo: Komisija negalėjo priimti 42 , 43 ir 44 pakeitimų, kuriuose reikalaujama, kad esamos programos būtų suderintos su reglamento reikalavimais, nes jos buvo pernelyg nurodomojo pobūdžio. Nedaug šiose pataisose išdėstytų sąvokų buvo įtraukta į bendrąją poziciją (5 straipsnis), kuri buvo iš esmės perrašyta. Pagrindiniai su procedūra ir tvarkaraščiu susiję elementai minimalių mokymo standartų ir abipusio pripažinimo nustatymui lieka nepaliesti. Dėl duomenų perdavimo: Komisija negalėjo priimti 47, 48, 54, 55, 57, 59, 60 ir 62 pataisų, kuriomis įvedami rengiami pakeitimai, panaikinantys gamintojų įsipareigojimą apskaičiuoti galutinių vartotojų išmetamus teršalus; įvedama per kiekvienų dujų gyvavimo ciklą išmetamų teršalų sąvoka, ir įvedamas reikalavimas, kad valstybės narės peržiūrėtų reprezentatyvius įrašų pavyzdžius ir pateiktų ataskaitą Komisijai. Komisija nepriėmė šių pataisų, nes jos iš viso sugriautų ataskaitos pateikimo nuostatų pusiausvyrą. Tačiau bendroji pozicija pasirinko vidurio kelią, kurį Komisija gali priimti. Dėl mobiliųjų oro kondicionierių: 65, 71, 73, 76, 105, 108, 111 ir 112 pataisomis perleidžiamųjų kvotų nuostatas pakeičiamos „tipo patvirtinimo“ nuostatomis. Paaiškėjus, kad Taryba teikia pirmenybę panašiam, kaip ir Parlamento, požiūriui į teisinę priemonę, kurią reikėtų panaudoti, Komisija sutiko su šiomis pataisomis. Tačiau šių nuostatų įsigaliojimo datų klausimu tarp institucijų yra nesutarimų. Parlamentas pasiūlė 2011 m. naujiems transporto priemonių tipams ir 2014 m. visoms naujoms transporto priemonėms. Komisija laikėsi nuomonės, kad siekiant atitikti jos pasiūlymą šios datos turėtų būti ne vėliau nei 2010 m. ir 2016 m. Komisija laikėsi nuomonės, kad tai yra svarbu, siekiant prisidėti prie Kioto protokolu ES iškelto tikslo įgyvendinimo. Bendroji pozicija įteisina Komisijos pasiūlytas nuostatas, pasitelkdama „tipo patvirtinimo“ direktyvą, kuri pakeičia Direktyvą 1970/156/EB, nustatydama tokias etapo be HFC 134 a datas: 2011 m. transporto priemonių naujiems tipams ir 2017 m. naujoms transporto priemonėms. Dėl pagerintų mobiliųjų oro kondicionavimo sistemų: 85 ir 96 pataisomis po kvotų sistemos išbraukimo išbraukiamas pagerintų MOK sistemų apibrėžimas. Komisija laikėsi nuomonės, kad jis turėtų būti išsaugotas. Tačiau nuostatos dėl perleidžiamųjų kvotų buvo pakeistos „tipo patvirtinimo“ nuostatomis ir todėl jau nebereikia pagerintų MOK sistemų ir jos išbraukiamos iš bendrosios pozicijos. Dėl ataskaitos apie padarytą pažangą tobulinant klimatui nekenksmingus oro kondicionierius: 86 pataisoje Komisija prašoma po dviejų metų pateikti ataskaitą apie padarytą pažangą tobulinant klimatui nekenksmingus oro kondicionierius. Bendroji pozicija „tipo patvirtinimo“ direktyvos 8 straipsnio 1 dalyje numato, kad būtų persvarstoma, ar Komisijos nuostatos dėl šiltnamio efektą sukeliančių dujų GWP (globalinio klimato atšilimo potencialo) turėtų būti iš dalies keičiamos. 3.2.4. Komisijos nepriimtos ir į bendrąją poziciją neįtrauktos Parlamento pasiūlytos pataisos. Dėl konstatuojamųjų dalių : 2 pataisa nustatoma konstatuojamoji dalis, susijusi su Kioto protokolo pavienėmis kiekvienos valstybės narės išmetamųjų teršalų kiekio užduotimis ir būtinybe imtis atskirų veiksmų. Tačiau neužsimenama apie būtinybę tam tikrais atvejais imtis suderintų veiksmų ir atsižvelgiant į tai, kad kai kuriems reglamente siūlomiems veiksmams taikomas 95 straipsnis, valstybės narės gali neturėti teisės visiškai savo nuožiūra rinktis nacionalinių priemonių. Dėl konstatuojamųjų dalių : 4 pataisa nustatoma konstatuojamoji dalis, nurodanti, kad daugeliu naudojimo atvejų galima rinktis kitas, o ne fluorintas dujas, ir kad dėl to svarbu fluorintų dujų naudojimą apriboti tais atvejais, kai vietoje jų negalima rinktis kitų dujų. Siūlomame reglamente draudžiami tam tikri naudojimo atvejai ir fluorintų dujų turintys produktai. Komisija peržiūros straipsnyje yra įpareigojama išsamiau išnagrinėti kitus su fluorintomis dujomis susijusius taikymo atvejus. Dėl konstatuojamųjų dalių : 5 pataisoje nurodoma, kad valstybės narės, be Bendrijos nustatytųjų, gali nustatyti papildomus nacionalinius ataskaitos pateikimo reikalavimus. Komisija nepritarė šiai nuostatai, nes ji manė, kad tiems reikalavimams turėtų būti taikoma kontrolės mechanizmo numatyta tvarka. Tačiau į bendrą poziciją yra įtraukta bendra konstatuojamoji dalis, kurioje nurodoma nacionalinė ataskaita, kuriai Komisija gali pritarti. Dėl naujos rūšies aerozolių apibrėžties : apibrėžtis, kurią pasiūlė Komisija, 20 pataisa turėtų būti keičiama nauja „techninių aerozolių“ apibrėžtimi. Komisija laiko, kad nauja apibrėžtis nebuvo įvertinta visais atžvilgiais ir dėl to Komisija pritaria bendroje pozicijoje pateiktai apibrėžčiai, kuri atitinka Komisijos pasiūlymą. Dėl naujos automobilių mažomis serijomis gamintojų apibrėžties : Komisija nepritaria 21 pataisai, nes apibrėžtis neatitinka tipo patvirtinimo sistemos reikalavimų. Dėl bendro įsipareigojimo užkirsti kelią išmetamiesiems teršalams ir sumažinti jų kiekį : išnagrinėjusi 22 pataisą Komisija laiko, kad tas klausimas jau aptartas 3 straipsnyje. Komisija pritaria bendrai pozicijai. Dėl judriųjų įrenginių patikros : Komisijai nepritarė 25 pataisai, nes kol kas neatliktas būtinas techninis ir ekonominis įvertinimas, ir Komisija pritaria bendrai pozicijai. Dėl apsaugos nuo gaisro sistemas tikrinančių įmonių registravimo : Komisija nepritarė 36 pataisai, nes laiko, kad neįžvelgiant jokios aiškios naudos sektoriui, jam būtų užkraunama papildoma našta. Tai nėra įtraukta į bendrą poziciją. Dėl duomenų pateikimo : Komisija nepritarė 49 , 57 ir 61 pataisoms, nes jomis praplečiama ataskaitos pateikimo nuostatų taikymo sritis ir nėra akivaizdu, kokios papildomos naudos būtų gaunama, jeigu ES išmetami fluorintų dujų kiekiai būtų apskaičiuojami. Ši pozicija taip pat yra patvirtinta bendroje pozicijoje. Dėl sieros heksafluorido naudojimo kokiliniu būdu liejant magnį : Komisija nepritarė 64 pataisai, kuria pašalinamas apribojimas, draudžiantis naudoti didesnį nei 500 kg kiekį per metus. Ši pataisa taip pat nėra įtraukta į bendrą poziciją, nors yra numatyta nuostata, kad ši leidžianti nukrypti nuostata būtų peržiūrėta iki 2010 sausio 1 d. Dėl šaldymo ir oro kondicionavimo skatinimo fiskalinėmis ir kitokiomis paskatomis : Komisija nepritarė 69 ir 74 pataisoms, nes taikant tokias fiskalines paskatas galėtų kilti keblumų jas derinant su valstybės pagalbai skirtais EB teisės aktais. Dėl mokesčių paskatų taikymo konvertuojant mobiliąsias oro kondicionavimo sistemas (MOK sistemas), kurių šiltnamio efektą skatinančių dujų išleidimo potencialas mažesnis nei 50 : Komisija laiko, kad 75 pataisą būtų keblu taikyti ir pritaria bendrai pozicijai. Dėl klimatui įtakos neturinčių oro kondicionavimo įtaisų peržiūros praėjus dvejiems metams nuo įsigaliojimo dienos : Komisija negalėjo pritarti 80 pataisai, nes taikymo sritis yra pernelyg plati ir persvarstymas nebūtų suderinamas su Komisijos pasiūlyme ir bendroje pozicijoje nurodytu persvarstymo tvarkaraščiu. Dėl komiteto : 83 pataisa buvo įsteigtas naujas komitetas, kuris turėtų pripažinti profesinę kvalifikaciją. Komisija laiko, kad tinkamas būtų Reglamentu (EB) Nr. 2037/2000 numatytas komitetas. Komisija taip pat nepritarė 104 pataisai, kuria buvo raginama įsteigti naują nuolatinį komitetą, o ne teikti pirmenybę Reglamentu (EB) Nr. 2037/2000 numatytam komitetui. Dėl II priedo pakeitimo – draudimas: 84 pataisa buvo nustatyti tam tikri su PFC naudojimu apsaugai nuo gaisro ir naujos rūšies aerozoliais susiję pokyčiai. Komisija jiems nepritarė, nes dėl pastarųjų suprastėjo pasiūlymas (PFC) arba, jei tai aerozoliai, būtina atlikti išsamesnį techninį jų įvertinimą. Dėl judriųjų oro kondicionavimo įtaisų HFC-152a : 108 pataisa (taip pat 73 ir 112 pataisomis) šaltnešių potencialas išleisti šiltnamio efektą sukeliančias dujas nuo 150 buvo sumažintas iki 50 ir dėl to ši nuostata nebūtų taikoma HFC-152a. Komisijos nuomone toks dalykas nebūtų pagrįstas, jeigu būtų vertinamas aplinkos atžvilgiu. Tačiau bendroji pozicija „tipo patvirtinimo“ direktyvos 8 straipsnio 1 dalyje numato, kad būtų peržiūrima, ar Komisijos nuostatos, skirtos šiltnamio efektą skatinančių fluorintų dujų potencialui išleisti šiltnamio efektą skatinančias dujas, turėtų būti iš dalies keičiamos. 3.2.5. Tarybos padaryti papildomi pakeitimai Komisijos pasiūlyme Dėl juridinio pagrindo : Atsižvelgdama į Tarybos sprendimą Komisijos pasiūlymą keisti direktyva, specialiai skirta su MOK sistemomis naudojamų HFC klausimui, ir reglamentu, kuris apimtų likusią pirminio pasiūlymo dalį, Komisija sutinka, kad direktyva būtų pagrįsta vien 95 straipsniu ir kad reglamento juridiniu pagrindu būtų 175 straipsnis, o kai kurių straipsnių juridiniu pagrindu būtų 95 straipsnis. Bendra pozicija atsižvelgiant į pirmiau minėtą poziciją. 5 konstatuojamoje dalyje nurodoma, kurie reglamento straipsniai yra pagrįsti 95 straipsniu. Dėl produktų ir įrangos ženklinimo : bendroje pozicijoje pateikiamas naujas ženklinimui skirtas straipsnis, kuris užtikrina, kad šiltnamio efektą sukeliančių fluorintų dujų turintys tam tikri produktai ir įranga nebūtų pateikiami į rinką, jeigu jie nėra tinkamai paženklinti. Komisija numatyta komiteto tvarka nustato etiketės formą. Dėl peržiūros : Komisija skatina teikti išsamias peržiūrai skirtas nuostatas, kurios patikslintų jos pasiūlymą. Komisija nurodė, kad jos pasiūlymas tėra pirmas etapas, dėl to būsimi ketveri peržiūros metai įsigaliojus reglamentui būtų svarbi priemonė pažangai įvertinti ir naujiems pasiūlymams pateikti, jeigu jų būtų. Dėl įsigaliojimo : bendroje pozicijoje numatoma, kad reglamentas įsigalioja po 12 mėnesių nuo jos paskelbimo Oficialiajame leidinyje , o ne po 20 dienų kaip siūlė Komisija. Direktyvos įsigaliojimo data lieka ta pati – po 20 dienų. Šis datos keitimas reglamente buvo padarytas dėl to, kad didesnė dalis iš II priede numatytų draudimų bus taikomi jau nuo reglamento įsigaliojimo dienos. Komisija gali tam pritarti. 4. IŠVADA Įvertindama bendrąją poziciją, Komisija atsižvelgė į savo pasiūlymo formos pakeitimą į direktyvą, specialiai skirtą su MOK sistemomis naudojamų HFC klausimui, pasinaudodama tipo patvirtinimo teisės aktais, ir į reglamentą, kuris apima likusią jos pradinio pasiūlymo dalį. Komisija sutiko su šiuo formos pakeitimu, remdamasi tuo, kad jos turinys ir toliau sudaro bendrą paketą, garantuojantį pradinio pasiūlymo aplinkosauginius siekius. Taryba taip pat laikėsi nuomonės, kad yra svarbu šio teisės akto turinį laikyti bendru paketu, ir tai atspindėjo reglamento 8 konstatuojamoje dalyje bei direktyvos, kurioje pabrėžiama, kad šis teisės aktas turėtų būti priimtas ir tuo pačiu metu paskelbtas Oficialiajame Leidinyje , 6 konstatuojamoje dalyje. Direktyvos dėl MOK sistemų klausimu bendroji pozicija priėmė Parlamento pasiūlymą palaipsniui likviduoti fluorintų šiltnamio efektą sukeliančių dujų išmetimą iš MOK sistemų, pasitelkiant tipo patvirtinimo procedūrą, o ne perleidžiamųjų kvotų sistemą. Nors pradžioje komisija negalėjo priimti tokios pataisos, dabar ji nusprendė paremti tipo patvirtinimo procedūrą, nes nei Parlamentas, nei Taryba nebuvo pasiruošę priimti Komisijos pasiūlymo, ir kadangi taip yra išsaugomi Komisijos pasiūlymo aplinkosauginiai siekiai. Nei Komisija, nei Taryba nepriėmė Parlamento pasiūlymo sumažinti fluorintų dujų GWP MOK sistemose nuo 150 iki 50, nes tuomet nebūtų įtrauktas galimos alternatyvios technologijos HFC-152a panaudojimas ir aplinkosauginė nauda būtų minimali. Tačiau komisija yra įsipareigojusi pagal tipo patvirtinimo direktyvos 8 straipsnio 1 dalį peržiūrėti galimus pakeitimus, susijusius su fluorintų dujų GWP, atsižvelgdama į technologijų bei mokslo vystymąsi. Į bendrąją poziciją yra įtraukta didžioji dalis pataisų, pasiūlytų per pirmąjį svarstymą Parlamente. Daugelis šių pataisų padeda išaiškinti pasiūlymo terminus ir padidinti skaidrumą bei atskaitomybę. Prisidėdama prie bendro susitarimo, Komisija taip pat gali pritarti tam tikroms Parlamento pasiūlytoms pataisoms, kurias ji pradžioje atmetė, pavyzdžiui, kaip susijusias su ataskaitos pateikimo nuostatomis, ir kurių dalį priėmė ir performulavo bendrojoje pozicijoje. Daugeliu atveju bendroji pozicija apima daugiau nei Komisijos pasiūlymas, kaip antai: naujas su žymėjimu susijęs straipsnis, kuris Komisijai yra priimtinas. Didžioji dalis Parlamento pasiūlytų pataisų buvo priimtos, ypač peržiūros straipsnis reglamente buvo žymiai sustiprintas ir tapo konkretesnis, ir tai labai padės Komisijai įvertinti visas reglamente išdėstytas politikos sritis ir prireikus pasiūlyti tolimesnes priemones. Todėl Komisija palaiko bendrąją poziciją, priimtą 2005 m. birželio 20 d. kvalifikuota balsų dauguma. PRIEDAS Komisijos pareiškimas dėl peržiūros Minimos 10 straipsnio 2 dalies j punkte Komisija pareiškia , kad 10 straipsnio 2 dalyje j punkte minimoje peržiūroje galimi sektoriai, kuriuos reikia peržiūrėti atsižvelgiant į II priedą, gali būti: - taikymas aerozolių sektoriuje - taikymas šaldymo, oro kondicionavimo (ne motorinėse transporto priemonėse) ir šilumos siurbimo sektoriuose; - kietos ir minkštos putos; - priešgaisrinės sistemos ir gesintuvai. [1] Dar nepaskelbtas Oficialiajame leidinyje.